উরুগুয়ে নদী

উরুগুয়ে নদী (স্পেনীয়: Río Uruguay রিও উরুগুয়ে, স্পেনীয় উচ্চারণ: ['rio uɾuˈɣwaj]; পর্তুগিজ: Rio Uruguai রিও উরুগাই, ব্রাজিলীয় পর্তুগিজ: [ʁiu uɾuˈɡwaj]) দক্ষিণ আমেরিকার একটি প্রধান নদী। এটি উত্তর থেকে দক্ষিণে প্রবাহিত এবং ব্রাজিল, আর্জেন্টিনা, এবং উরুগুয়ের সীমানা গঠন করেছে, অন্য দুটি দেশ থেকে আর্জেন্টিনার লা মেসোপটেমিয়ার কয়েকটি প্রদেশকে পৃথক করেছে। এটি ব্রাজিলের সান্তা ক্যাটারিনা এবং রিও গ্র্যান্ডে দ্য সুল রাজ্যের মধ্যে দিয়ে প্রবাহিত; আর্জেন্টিনায় মিসিওনেস, কোরিয়েনটিস এবং এন্ট্রে রিওস প্রদেশগুলির পূর্ব সীমানা গঠন করেছে; এবং উরুগুয়ের আরটিগাস, সাল্টো, পেসান্দু, রিও নিগ্রো, সোরিয়ানো এবং কলোনিয়া বিভাগের পশ্চিম সীমানা তৈরি করেছে। প্রায় ১,৮৩৮ কিলোমিটার (১,১৪২ মা) দীর্ঘ নদীটি ব্রাজিলের সিয়েরা ডো মার-এ শুরু হয়েছে, যেখানে ২০০ মিটার (৬৬০ ফু) সমুদ্রপৃষ্ঠের গড় উচ্চতায় ক্যানোয়াস নদী এবং পেলোটাস নদী মিলিত হয়েছে। এই পর্যায়ে নদীটি অসম, স্থানে স্থানে খন্ডিত ভূখণ্ডের মধ্য দিয়ে বয়ে গিয়ে গঠন করেছে র‌্যাপিড জলপ্রপাতসমূহ। তাই রিও গ্র্যান্ডে ডো সুল, নৌ চলাচলযোগ্য নয়। উরুগুয়ে নদীর একটি অস্বাভাবিক বৈশিষ্ট্য হ'ল একটি নিমজ্জিত গিরিখাত। এই গিরিখাতটি বরফযুগ-এ গঠিত হয়েছিল, যখন জলবায়ু ছিল শুষ্ক এবং নদীটি সংকীর্ণ। নদীর গভীরতা, তার তলদেশের নীচে ১০০ মিটার (৩৩০ ফু) অবধি, যা নদী প্রস্থের ১/৮ থেকে ১/৩ অংশ। উপত্যকাটি কেবল দুটি জায়গায় দৃশ্যমান, যার মধ্যে একটি মোকোনা জলপ্রপাত (যাকে ইউকুমা জলপ্রপাতও বলা হয়)। তবে, জলপ্রপাত বছরে ১৫০ দিনের মতো দৃশ্যমান হয় না এবং যখন তা দৃশ্যমান হয় না, তখন অনেটা র‌্যাপিডসের মতো হয়ে যায়। বেশিরভাগ জলপ্রপাত-এর মতো, মোকোনা জলপ্রপাত নদীর সাথে লম্ব নয়, সমান্তরাল। জলপ্রপাত ১০ মিটার (৩৩ ফু) থেকে ১২ মিটার (৩৯ ফু) উঁচু এবং ১,৮০০ মিটার (৫,৯০০ ফু) ও ৩,০০০ মিটার (৯,৮০০ ফু)-এর মধ্যে প্রশস্ত; নদী মুখ থেকে ১,২১৫ কিলোমিটার (৭৫৫ মা) দূরে অবস্থিত। ব্রাজিলিয়ান প্রপাতের দিকটি রক্ষা করছে, ১৯৪৭ সালে নির্মিত টারভো স্টেট পার্ক, ১৭,৪৯১ হেক্টর (৪৩,২২০ একর)। পারানা নদীর সাথে উরুগুয়ে তৈরি করেছে রিও দে লা প্লাতা মোহনা। এটি সাল্টো চিকোর কাছাকাছি থেকে নৌচলাচলযোগ্য। এর প্রধান উপনদীটি হল রিও নিগ্রো। সেটি ব্রাজিলের দক্ষিণে সৃষ্টি হয়ে উরুগুয়ে মধ্যে দিয়ে উরুগুয়ে নদীর সাথে তার সঙ্গমস্থল অবধি প্রায় ৫০০ কিমি পথ প্রবাহিত হয়েছে। এই সঙ্গমস্থলটি, উরুগুয়ের পুনত গোরডা, কলোনিয়া ডিপার্টমেন্ট-এ অবস্থিত উরুগুয়ে নদীর মোহনা, রিও দে লা প্লাতা থেকে ১০০ কিলোমিটার উত্তরে অবস্থিত। নদীটি পাঁচটি আন্তর্জাতিক সেতু (উত্তর থেকে দক্ষিণে) পেরিয়ে গেছে: আর্জেন্টিনা ও ব্রাজিলের মধ্যে ইন্টিগ্রেশন সেতু এবং পাসো দে লস লিব্রেস-উরুগুইয়ানা আন্তর্জাতিক সেতু; এবং আর্জেন্টিনা ও উরুগুয়ের মধ্যবর্তী সাল্টো গ্র্যান্ডে সেতু, জেনারেল আরটিগাস সেতু এবং লিবাতেদর জেনারেল সান মার্টিন সেতু। উরুগুয়ে নদীর নিকাশী অববাহিকার আয়তন প্রায় ৩,৬৫,০০০ বর্গকিলোমিটার (১,৪১,০০০ মা২)। এর প্রধান অর্থনৈতিক ব্যবহার জলবিদ্যুৎ উৎপাদন কেন্দ্র এবং এটির নীচের অংশে ব্রাজিলের উজানে ইটা বাঁধ কর্তৃক নির্মিত হয়েছে সাল্টো গ্র্যান্ডে বাঁধ। এই নদীর নামটি স্পেনীয় বসতি স্থাপনকারীরা, এই অঞ্চলের বাসিন্দাদের গুয়ারানি ভাষা-র শব্দ থেকে চিহ্নিত করেছিল। সেটির "ইউরুর নদী (একটি স্থানীয় পাখি)", এবং "উরুগুয়া-র [নদী]" (উরুগুয়া হ'ল, স্থানীয় শামুকজাতীয় জীব গ্যাস্ট্রোপড, পোমেলা মেগাসটোমা) সহ বেশ কয়েকটি ব্যাখ্যা রয়েছে। উরুগুয়ে নদীর উপরে পাল্প বা মন্ড মিল তৈরি নিয়ে আর্জেন্টিনা এবং উরুগুয়ে বিরোধের মুখোমুখি হয়েছিল। দুটি ইউরোপীয় সংস্থা, এনইসিই এবং বোটনিয়া, আর্জেন্টিনার গুয়ালেগুয়েচূর বিপরীতে উরুগুয়ের ফ্রে বেন্টোস-এ সেলুলোজপ্রসেসিং প্রকল্প তৈরির প্রস্তাব দেয়। ১৯৭৫ সালের একটি চুক্তি অনুসারে, উরুগুয়ে নদীর সাথে সম্পর্কিত বিষয়ে আর্জেন্টিনা ও উরুগুয়ের যৌথভাবে সম্মত হওয়ার কথা ছিল। অতিরিক্তভাবে, আর্জেন্টিনা বিশ্বাস করে যে ফিনিশীয় সংস্থা বোটনিয়া, মাছ এবং নদীর সামগ্রিক পরিবেশকে দূষিত করছে, আর উরুগুয়ের বিশ্বাস ছিল যে উরুগুয়ে নদীতে প্রকল্পটি প্রচুর পরিমাণে টক্সিন জমা করছে না। ২০০৫ সালের এপ্রিল থেকে, গুয়ালেগুয়েচূর বাসিন্দা এবং আরও অনেক ব্যক্তি দাবি করে, যে এই প্রকল্পসমূহ দু'দেশেরই অংশ নদীটিকে দূষিত করবে। ২০০৬ সালের শুরুর দিকে, সংঘাতটি একটি কূটনৈতিক সঙ্কট-এ পরিণত হলে, [তথ্যসূত্র প্রয়োজন] সংস্থাগুলির একটি তাদের প্রকল্পটি ২৫০ কিলোমিটার (১৬০ মা) দক্ষিণে নিয়ে যেতে বাধ্য হয়। ২০০৫ সালের ডিসেম্বরের শুরুতে, উরুগুয়ের সাথে আর্জেন্টিনার এন্ট্রে রিওস প্রদেশের সংযোগকারী আন্তর্জাতিক সেতুগুলিতে মাঝেমধ্যে আর্জেন্টিনার বিক্ষোভকারীরা অবরোধ করার ফলে বাণিজ্যিক চলাচল এবং পর্যটন ক্ষেত্রে বিঘ্ন ঘটে। ২০০৬ সালে, আর্জেন্টিনা এই বিরোধটি আন্তর্জাতিক ন্যায়বিচার আদালত-এর সামনে নিয়ে আসে। আদালত, ২ রা অক্টোবর, ২০০৯ সালে আর্জেন্টিনা ও উরুগুয়ের মধ্যে শুনানি সম্পন্ন করে। ২০১০ সালে আদালত রায় দেয়, উরুগুয়ে আর্জেন্টিনাকে পাল্প মিল তৈরির বিষয়ে অবহিত করতে ব্যর্থ হলেও মিলগুলি নদীটিকে দূষিত করে না, তাই বাকিগুলি বন্ধ করে দেওয়া অন্যায়বিচারযোগ্য হবে। পরে ২০১০ সালে, আর্জেন্টিনা এবং উরুগুয়ে, নদীর তীরে কার্যক্রমের সমন্বয় করার জন্য একটি যৌথ কমিশন গঠন করে। উরুগুয়ের গতিপথে নীচের সেতুগুলির মাধ্যমে সংযোগ রক্ষা করা হয়: উইকিমিডিয়া কমন্সে উরুগুয়ে নদী সংক্রান্ত মিডিয়া রয়েছে। আমেরিকার নদীরগুলির তালিকা উরুগুয়ের ভূগোল রিও দে লা প্লাটার উপনদীসমূহ Uruguay River at GEOnet Names Server "Río de la Plata"। Encyclopædia Britannica। সংগ্রহের তারিখ ১৪ আগস্ট ২০১০।  Varis, Olli; Tortajada, Cecilia; Biswas, Asit K. (২০০৮)। Management of Transboundary Rivers and Lakes। Springer। পৃষ্ঠা 272। আইএসবিএন 978-3-540-74926-4।  "Rio Uruguay"। ৭ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০২০।  "CONICET | Buscador de Institutos y Recursos Humanos"। www.conicet.gov.ar। সংগ্রহের তারিখ ২০১৯-১০-০৬।  "FACULDADE DE BIOCIÊNCIAS PROGRAMA DE PÓS-GRADUAÇÃO EM BIOCIÊNCIAS – ZOOLOGIA" (পিডিএফ)। ৪ ফেব্রুয়ারি ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ২ সেপ্টেম্বর ২০২০।  "A particular canyon excavated in the large Uruguay River channel (South America)"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০২০।  "The fish fauna of two tributaries of the passo fundo river, uruguay river basin, rio grande do sul, brazil" (পিডিএফ)। ২৭ মে ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২ সেপ্টেম্বর ২০২০।  "Moconá Falls (Yucumã Falls)"। Wondermondo। ২০১২-০২-১৫।  PES do Turvo (পর্তুগিজ ভাষায়), ISA: Instituto Socioambiental, সংগ্রহের তারিখ ২০১৬-১১-১১ উদ্ধৃতি টেমপ্লেট ইংরেজি প্যারামিটার ব্যবহার করেছে (link) El País newspaper: Presentan tesis del nombre Uruguay ওয়েব্যাক মেশিনে আর্কাইভকৃত ২০১২-০৩-১৪ তারিখে, (স্পেনীয় ভাষায়) Retrieved 21 November 2014. Helsingin Sanomat। "Pulp mill dispute between Argentina and Uruguay intensifies"। জুলাই ৫, ২০১২ তারিখে মূল থেকে আর্কাইভ করা। সংগ্রহের তারিখ মে ২৬, ২০১৪।  "Argentina y Uruguay ya esperan fallo de la CIJ en diferendo sobre pastera"। AFP, Por Anna Pelegrí। ১২ এপ্রিল ২০১০ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০০৯।